ΤΟ NETFLIX ΠΑΡΟΥΣΙΑΖΕΙ
ΤΑ ΟΝΟΜΑΤΑ ΕΙΝΑΙ ΤΑ ΠΙΟ ΣΥΝΤΟΜΑ ΞΟΡΚΙΑ ΣΤΟΝ ΚΟΣΜΟ
Δάσκαλε, ακόμη να καταφέρω το Ξόρκι Προστασίας.
Τσινγκμίνγκ,
υπάρχει κάποιος που θα προστάτευες και με την ίδια σου τη ζωή;
Η μητέρα μου.
Τότε, αυτή να σκέφτεσαι.
Πάλι.
Πάλι, Τσινγκμίνγκ.
Τσινγκμίνγκ, φύγε.
-Μην αφήσετε τον γιο της να ξεφύγει! -Τρέχα!
-Πιάστε τον! -Μητέρα!
Γιατί σταμάτησες;
Δάσκαλε,
γίνεται να μη μάθω
το Ξόρκι Προστασίας;
Δεν γίνεται μόνο να επιτίθεσαι χωρίς να ξέρεις να αμύνεσαι.
Δάσκαλε,
δοκίμασέ με.
Δάσκαλε,
το ίδιο δεν είναι να τηλεμεταφέρομαι;
Όταν δέχομαι επίθεση, θα φεύγω.
Αν μπορώ να νικήσω τους εχθρούς μου,
είμαι προστατευμένος.
Είναι ένας απλός ελιγμός.
Δεν θα σε βοηθήσει απέναντι σε κάποιον πολύ ισχυρό.
Αν και είσαι ο πιο χαρισματικός μαθητής μου,
το Ξόρκι Προστασίας είναι ό,τι πιο ισχυρό για έναν δάσκαλο του Γιν-Γιανγκ.
Αν δεν το ξέρεις, δεν θα γίνεις αληθινός δάσκαλος του Γιν-Γιανγκ.
Τσινγκμίνγκ,
υπάρχει κάποιος που θα προστάτευες και με την ίδια σου τη ζωή;
Για εσένα, υπάρχει;
Ναι.
ΛΑΓΩΝΙΚΟ ΧΙΟΝΙΟΥ, ΧΡΥΣΟ ΠΝΕΥΜΑ, ΤΡΕΛΟΣ ΖΩΓΡΑΦΟΣ
ΤΡΕΛΟΣ ΖΩΓΡΑΦΟΣ
Με το αίμα μου, προστάζω τα πνεύματα.
Λαγωνικό Χιονιού.
Χρυσό Πνεύμα.
Τρελός Ζωγράφος.
-Ενσάρκωση! -Ενσάρκωση!
Να προστατεύσουν…
Ξόρκι Προστασίας!
Δάσκαλε!
Τιμή μου να σε υπηρετώ. Δεν το μετανιώνω.
Δάσκαλε,
δεν υπάρχει αντίδοτο
για το δηλητήριο του Διαβολικού Φιδιού;
Το Διαβολικό Φίδι είναι το πιο διαβολικό πλάσμα που έχει υπάρξει
από την απαρχή του ουρανού και της γης.
Τρέφεται από τις εμμονές και την απληστία του κόσμου.
Όσο οι επιθυμίες κατατρώνε τον κόσμο,
το Διαβολικό Φίδι θα επιβιώνει.
Δεν υπάρχει αντίδοτο για το δηλητήριο.
Όμως, το Χρυσό Πνεύμα
δεν θυσιάστηκε για να σκοτώσει το Διαβολικό Φίδι;
Ήταν μόνο η σκιά του Διαβολικού Φιδιού.
Το σώμα του είναι αθάνατο
και δεν καταστρέφεται.
Πού βρίσκεται το σώμα του;
Στην Αυτοκρατορική Πόλη.
Κάποιος πρόσφερε το σώμα του
για να φιλοξενήσει το Διαβολικό Φίδι.
Πριν 300 χρόνια
οι τέσσερις σέκτες, Νότιας Επικράτειας,
Ανατολικών Νήσων, Δυτικής Επαρχίας και Βόρειας Πόλης,
σφράγισαν το σώμα του Διαβολικού Φιδιού στην Αυτοκρατορική Πόλη
κι έφτιαξαν αγάλματα Γαλάζιου Δράκοντα,
Πορφυρού Πουλιού, Λευκής Τίγρης, Μαύρης Χελώνας
για να προστατεύουν στο εξής τον κόσμο.
Όποτε αναδύεται η σκιά του Διαβολικού Φιδιού,
οι τέσσερις σέκτες στέλνουν τους καλύτερους δασκάλους τους
στην Αυτοκρατορική Πόλη για να τη σκοτώσουν.
Η ευθύνη βαραίνει κάθε γενιά.
Τώρα είναι η σειρά σου.
Πήγαινε στο Ανατολικό Βασίλειο.
Άσε με να σου διδάξω κάτι τελευταίο.
Όταν φύγεις,
θα μείνω ολομόναχος.
Τσινγκμίνγκ,
θλίψη και χαρά, αποχωρισμούς και συναπαντήματα, ζωή και θάνατο,
θα τα βιώσεις όλα σ' αυτήν τη σύντομη ζωή.
Δάσκαλε,
μη με αφήσεις μόνο.
Εσύ κι εγώ διαφέρουμε.
Στο αίμα σου έχεις τη μοίρα του κόσμου.
Η ζωή μου έφτασε στο τέλος της.
Κάνε τον κόσμο να θυμάται το όνομά σου.
Δεν με νοιάζει αν ο κόσμος θα με θυμάται.
Όχι.
Σε λένε…
δάσκαλο του Γιν-Γιανγκ.
ΒΑΣΙΣΜΕΝΟ ΣΤΗ ΝΟΥΒΕΛΑ ONMYOJI ΤΟΥ ΓΙΟΥΜΕΜΑΚΟΥΡΑ ΜΠΑΚΟΥ
Η σκιά του Διαβολικού Φιδιού αναδύθηκε.
Έρχονται δάσκαλοι από τις τέσσερις σέκτες.
Σύντομα θα φτάσουν στην Αυτοκρατορική Πόλη.
Υψηλοτάτη,
ακούγεστε θορυβημένη.
Ανησυχώ για σένα.
-Ελάτε να δείτε! -Τόσα πολλά…
-Θα περάσουμε πρώτοι. -Πρόσεχε. Άσ' το.
-Τα λέμε μετά. -Εντάξει.
-Μπράβο! -Μπράβο!
Δαίμονα.
Εσύ έπαιζες φλάουτο;
Γενναίος δαίμονας.
Το Ερμητικό Λαούτο είναι δώρο του αυτοκράτορα στον ναό Τζινγκγιούν.
Πώς τολμάς να το κλέβεις!
Δάσκαλε,
η γυναίκα που αγαπούσα
έπαιζε λαούτο στο παλάτι όσο ζούσε.
Μου λείπει τόσο πολύ,
που θέλω να ξανακούσω τον ήχο του.
Δεν έχει κακό σκοπό.
Ήθελε να παίξει λαούτο
για να ανακουφίσει τον πόνο του.
Ανοησίες.
Είναι δαίμονας.
Δεν έχει αισθήματα.
Βέβαια έχει.
Αν το λαούτο επιστραφεί στον κάτοχό του,
θα του χαρίσεις τη ζωή;
Αν είναι άνθρωπος, ναι.
Αν είναι δαίμονας, όχι.
Ωραίο σπαθί.
Τι…
Πράγματι, θησαυρός.
Άσχετε, μακριά τα χέρια σου.
Είσαι δεξιοτέχνης στη μουσική.
Παίξε εσύ, λοιπόν.
Είσαι δάσκαλος, αλλά συντάσσεσαι με τους δαίμονες.
Τι ντροπή!
Αν πρόκειται να χάσεις, μη μάχεσαι.
Αν δεν θες να παίξεις, μην παίζεις.
Πρέπει να προσβάλλεις τον άλλον;
Κύριε, μην ξεχάσετε να έρθετε ξανά σε λίγες μέρες.
Κυρία Γιάνρου, φεύγω.
Δάσκαλε Τσινγκμίνγκ.
Με περίμενες;
Θέλω να σου το ανταποδώσω.
Ποιο;
Πρώτη φορά μού λένε πως και οι δαίμονες…
έχουν αισθήματα.
Άσε με να γίνω πνεύμα-φύλακάς σου.
Πώς σε λένε;
Φονική Πέτρα.
Ο Μπόγια γύρισε.
-Μπόγια. -Μπόγια.
Αυτοκρατορικό διάταγμα.
"Σύμφωνα με τη βούληση των ουρανών,
σου δίνεται αυτή η εντολή.
Η σκιά του Διαβολικού Φιδιού αναδύθηκε,
σύντομα θα ξυπνήσει και το σώμα του.
Ο ναός Τζινγκγιούν προστατεύει την Αυτοκρατορική Πόλη εκατονταετίες
ενάντια σε δαίμονες και τέρατα, νικώντας κλέφτες κι εγκληματίες.
Οι μαχητές του Διαβολικού Φιδιού καλούνται
στο παλάτι αμέσως.
Η αυτοκράτειρα".
Από δω, παρακαλώ.
Αύριο είναι η τελετή Λατρείας των Ουρανών. Αναπαυθείτε από νωρίς, δάσκαλε Μπόγια.
Ευχαριστώ.
Από δω, παρακαλώ.
Τι κάνεις εδώ;
Ήρθα για την τελετή Λατρείας των Ουρανών.
Πώς επιτρέπεται ένας δάσκαλος που συντάσσεται με τους δαίμονες
να συμμετέχει στην τελετή Λατρείας των Ουρανών;
Πώς βρίσκεται εδώ κάποιος που πράττει πριν σκεφτεί
και μιλά πριν πράξει;
Φταίει η ομορφιά σου;
Δάσκαλε Μπόγια,
μάλλον σ' αρέσει η θέα από την κορυφή του πύργου.
Θες να ξαναπάς εκεί;
Τα διαβολικά κόλπα σου είναι άχρηστα.
Τολμάς να παλέψεις μαζί μου επίσημα;
Ναι, μα δεν θέλω.
Δεν τολμάς.
Δάσκαλε Τσινγκμίνγκ.
Φοβάσαι πως δεν θα μπορέσεις να τον νικήσεις;
Δεσποινίς,
μάλλον είσαι η δασκάλα Λόνγκγιε της Νότιας Επικράτειας.
Έχω ακούσει για την ανδρεία και τη γενναιότητα του δασκάλου Μπόγια.
Είναι ο ιδανικός άντρας για όλες τις νέες
της Αυτοκρατορικής Πόλης.
Είναι αργά.
Δάσκαλοι, αναπαυθείτε, παρακαλώ.
Δάσκαλε Χε Σούγιε.
Ο δάσκαλος Χονγκρούο είναι γέρος.
Ήδη αναπαύεται.
Αν συνεχίσετε να μιλάτε δυνατά,
φοβάμαι πως θα τον ενοχλήσετε.
Μάλιστα.
Δασκάλα Λόνγκγιε,
τι κάνεις;
Να…
Είναι μια συνήθεια που έχω.
Πάντοτε σκορπώ μαγικά έντομα προληπτικά πριν κοιμηθώ,
για να κρατούν τους δαίμονες μακριά τη νύχτα.
Δεν είναι απαραίτητο.
Υψώνω μαγικό φράχτη γύρω από το Ουράνιο Παρατηρητήριο.
Κανένας δαίμονας δεν μπορεί να μπει ή να βγει.
Προνοητικό.
Δάσκαλε Τσινγκμίνγκ,
ξεκουράσου.
Δάσκαλε Τσινγκμίνγκ.
Ποιος είναι ο δάσκαλος Χε Σούγιε;
Είναι ο αυτοκρατορικός ιερέας,
υπεύθυνος για όλα στο Ουράνιο Παρατηρητήριο.
Φαίνεται πως δεν ήρθα τελευταίος.
Μήπως ο δάσκαλος Χονγκρούο παρακοιμήθηκε
λόγω της προχωρημένης ηλικίας του;
Άφιξη της πριγκίπισσας Τσανγκπίνγκ.
Άκουσα πως η πριγκίπισσα είναι έξοχη.
Εξαιρετική στην στρατηγική.
Είναι σχεδόν 30 χρονών και δεν σκοπεύει να παντρευτεί.
Επίσης, κυκλοφορούν φήμες
πως ξέρει μαύρη μαγεία
και πως η αυτοκράτειρα είναι υποχείριό της.
Δασκάλα Λόνγκγιε, συγκρατήσου, παρακαλώ.
-Τα σέβη μας, υψηλοτάτη. -Τα σέβη μας, υψηλοτάτη.
Σηκωθείτε.
Πού είναι ο δάσκαλος Χονγκρούο;
Ο δάσκαλος Χονγκρούο είναι νεκρός!
Η τελετή Λατρείας των Ουρανών είναι σε λίγες μέρες
και γίνεται κάτι τέτοιο.
Τσανγκπίνγκ, σε διατάζω να ηγηθείς της έρευνας και να πιάσεις τον φονιά.
Μάλιστα, μεγαλειοτάτη.
Γερνάω.
Στην τελετή Λατρείας των Ουρανών,
εκπροσώπησέ με εσύ.
Μάλιστα.
Προέχει να σκοτώσουμε το Διαβολικό Φίδι και να λατρέψουμε τους ουρανούς.
Η δύναμη των Τεσσάρων Φυλάκων εξασθενεί.
Πρέπει να πιάσετε τους δαίμονες, να πάρετε τα πνεύματά τους,
για να αφυπνιστούν οι Φύλακες.
Χε Σούγιε,
είσαι ο αυτοκρατορικός ιερέας.
Πάρε τη θέση του δασκάλου Χονγκρούο.
Μάλιστα, μεγαλειοτάτη.
Κάποιος πρόσφερε το σώμα του για να φιλοξενήσει το Διαβολικό Φίδι.
Ποιος;
Η αυτοκράτειρα.
Οι πόρτες και τα παράθυρα ήταν κλειδωμένα από μέσα.
Κρίνοντας από την πληγή,
ήταν έργο δαίμονα.
Όμως, ο μαγικός φράχτης
του Ουράνιου Παρατηρητηρίου είναι άθικτος.
Δεν υπάρχουν ίχνη εισερχόμενων ή εξερχόμενων δαιμόνων.
Ίσως το έκανε ένας πανίσχυρος δάσκαλος,
δεξιοτέχνης στην τηλεμεταφορά.
Κι αν ο δαίμονας βρίσκεται στο Ουράνιο Παρατηρητήριο;
Δάσκαλε Τσινγκμίνγκ,
αυτό που λες είναι πολύ τρομακτικό.
Ήμασταν μόνο οι τέσσερίς μας
στο Ουράνιο Παρατηρητήριο χτες το βράδυ.
Κι ο δάσκαλος Χε Σούγιε
ήταν εδώ χτες βράδυ.
Οι γυρίνοι-ιχνηλάτες μου εντοπίζουν δαίμονες.
Κανένας δαίμονας δεν μπορεί να τους κρυφτεί.
Να δοκιμάσουμε;
Κάν' το.
Φαίνεται πως δεν υπάρχουν δαίμονες εδώ.
Γι' αυτό κυκλοφορεί τέτοια φήμη.
Τι φήμη;
Πως είμαι γιος δαίμονα-αλεπούς.
-Φρουροί. -Μάλιστα!
Πιάστε τον Τσινγκμίνγκ.
-Μάλιστα. -Μάλιστα.
Σταθείτε.
Υψηλοτάτη.
Ο Τσινγκμίνγκ…
δεν σκότωσε τον Χονγκρούο.
Πώς το λες αυτό, δάσκαλε Μπόγια;
Επειδή χτες βράδυ
έβαλα μαγικά αυτιά στο δωμάτιό του.
Άκουγα όλη νύχτα.
Δεν έφυγε από το δωμάτιο.
Ευχαριστώ που με υπερασπίζεσαι, δάσκαλε Μπόγια.
Τα λόγια του Μπόγια
δεν αρκούν για να σε απαλλάξουν.
Κι αν σας έδινα κι άλλες αποδείξεις;
Κάποιος μου έβαλε αυτό
για να στρέψει τους γυρίνους προς εμένα.
Αυτό το μικρό πραγματάκι.
Τι είναι;
Κοριός, χρησιμεύει για να κρυφακούς.
Λειτουργεί όπως τα μαγικά αυτιά του δασκάλου Μπόγια.
Απίστευτο πόσα σατανικά εργαλεία
υπάρχουν στο Ουράνιο Παρατηρητήριο.
Ο δάσκαλος Χονγκρούο
ήταν ο μόνος που συμμετείχε στην τελευταία τελετή Λατρείας των Ουρανών.
Έμαθα πως και ο δάσκαλός σου είχε παλέψει με το Διαβολικό Φίδι.
Ανέφερε κάποια λεπτομέρεια πριν πεθάνει;
Ο δάσκαλός μου πέθανε αιφνίδια.
Επίσης, κυκλοφορούν φήμες
πως ξέρει μαύρη μαγεία
και πως η αυτοκράτειρα είναι υποχείριό της.
Οι γυρίνοι-ιχνηλάτες είναι υπερευαίσθητοι
και κάνουν λάθη.
Ελπίζω να μην ενοχληθήκατε, υψηλοτάτη.
Δεν χωρούν λάθη στη σφαγή του Φιδιού
και τη λατρεία των ουρανών.
Έχετε τρεις μέρες για να αφυπνίσετε τους Φύλακες.
-Μάλιστα, υψηλοτάτη. -Μάλιστα, υψηλοτάτη.
Δάσκαλε Μπόγια,
ευχαριστώ για τη βοήθειά σου προηγουμένως.
Ένας ευγενής πρέπει να είναι έντιμος.
Αναφέρω απλώς τα γεγονότα.
Είμαι ευγνώμων στον έντιμο δάσκαλο Μπόγια.
Παρ' όλα αυτά,
γιατί κρέμασες τόσα μαγικά αυτιά στο δωμάτιό μου;
Μες στη νύχτα,
αναρωτιέμαι τι ήθελες να κρυφακούσεις.
Δεν φαίνεται και πολύ έντιμο.
Περίμενε μια στιγμή.
Εσύ έβαλες τόσα μαγικά μάτια στο δωμάτιό μου.
Μες στη νύχτα,
αναρωτιέμαι τι ήθελες να κρυφοκοιτάξεις.
Φαίνεται
κάπως άθλιο.
Καλημέρα, δάσκαλε Μπόγια.
Θα πιεις κάτι;
Πίνεις τόσο πρωί;
Δεν έφυγες ακόμη;
Δεν βιάζομαι.
Μην πανικοβάλλεσαι, δάσκαλε Μπόγια.
Είναι το πνεύμα-φύλακάς μου, η πεταλούδα του μελιού.
Δεν το πιστεύω πως έχεις δαίμονα για πνεύμα-φύλακα.
Γιατί μισείς τους δαίμονες τόσο πολύ;
Οι δαίμονες τρώνε ανθρώπους.
Είναι αποτρόπαιο έγκλημα.
Η πεταλούδα που παραλίγο να σκοτώσεις
τρέφεται μόνο με πάχνη και μέλι,
ενώ οι άνθρωποι
τρώνε κότες και ψάρια.
Αυτό το θεωρείς έγκλημα;
Δεν είναι λογική αυτή.
Θεωρώ
πως οι δαίμονες
είναι πιο απλοί και πιο τίμιοι.
Τότε,
γιατί είσαι δάσκαλος;
Μείνε δαίμονας.
Αυτό γίνεται.
Κατά τον μύθο,
η μητέρα μου ήταν δαίμονας-αλεπού.
Τσινγκμίνγκ…
ξέρω πως είσαι καλός στα λόγια
και χαίρεσαι να πειράζεις τους άλλους.
Αν δεν θες, όμως, να μονομαχήσουμε ξανά,
στο εξής
σταμάτα να αστειεύεσαι μ' αυτό.
Δάσκαλε Μπόγια!
Θα πιεις κάτι;
Δεν αιχμαλωτίζεις δαίμονες,
μα καλείς…
θηλυκά πνεύματα-φύλακες κι ενδίδεις σε όργια.
Πόσο ανάρμοστο!
Δεν βιάζομαι.
Το καλό που σου θέλω.
Ευχαριστώ για το ενδιαφέρον, Μπόγια.
Σε επισκέπτομαι αργά.
Ζητώ συγγνώμη.
Είναι αργά.
Είναι κάτι επείγον;
Δάσκαλε Σούγιε,
έχουμε ξαναγνωριστεί;
Υπηρετώ την αυτοκράτειρα πολύ καιρό.
Δεν έχω φύγει ποτέ από το παλάτι.
Δεν νομίζω, λοιπόν, πως έχουμε γνωριστεί.
Σχετικά με τον θάνατο του Χονγκρούο,
τι πιστεύεις;
Με υποψιάζεσαι;
Εσύ ύψωσες μαγικό φράχτη
στο Ουράνιο Παρατηρητήριο.
Επίσης, εσύ είσαι αυτός που θα πάρεις
τη θέση του Χονγκρούο.
Με υποψιάζεσαι χωρίς λόγο.
Είμαι πνεύμα-φύλακας του Τσονγκζίνγκ.
Με άφησε εδώ
ως προστάτη της αυτοκράτειρας.
Ο δάσκαλος, όμως, έχει πεθάνει.
Κι εσύ…
Θα πεθάνω κι εγώ σύντομα.
Ο δάσκαλός μου μου είπε
πως το Διαβολικό Φίδι φιλοξενείται
στο σώμα της αυτοκράτειρας.
Πρέπει να προστατευτεί πάση θυσία.
Πόσο ανάρμοστο!
ΜΑΡΤΥΡΙΑ ΓΙΑ ΦΙΔΙ ΜΕ ΦΤΕΡΑ ΣΤΗΝ ΚΟΙΛΙΑ ΣΤΟ ΚΙΟΣΚΙ ΜΑΚΡΟΖΩΙΑΣ
ΠΑΡΑΞΕΝΟ ΦΙΔΙ ΜΕ ΒΡΥΧΗΘΜΟ ΤΑΥΡΟΥ ΕΦΑΓΕ ΤΟ ΚΑΤΟΙΚΙΔΙΟ ΜΑΣ
Πολλά παράξενα συμβαίνουν στην Αυτοκρατορική Πόλη.
Ναι.
Μεγάλος μπελάς.
Πότε συνέλεξες όλες αυτές τις πληροφορίες;
Όταν νόμιζες πως έκανα έκλυτο βίο.
Είμαι λίγο άτυχος.
Ανέλαβα τον Γαλάζιο Δράκοντα, τον πιο στρυφνό από τους Τέσσερις Φύλακες.
Από την αρχαιότητα ο κόσμος σέβεται τους δράκους.
Για να τον αφυπνίσεις
δεν αρκεί μια μέση δαιμόνια δύναμη.
Ούτε δέκα μέρες δουλειάς δεν θα αρκούσαν.
Τότε, γιατί είσαι τόσο χαλαρός;
Γίνεσαι δαίμονας
όταν ρουφήξεις τις εμμονές του κόσμου
και την απληστία του.
Χρειάζομαι κάποιον με ακραία αισθήματα κι επιθυμίες,
ώστε να καταφέρω τα διπλά με μισό κόπο.
Σε αντίθεση με σας,
που φεύγετε νωρίς κι έρχεστε αργά,
με ποσότητα, όχι ποιότητα.
Είναι τόσο εξαντλητικό!
Λες πως είμαστε βλάκες;
Ναι.
Δάσκαλε Τσινγκμίνγκ.
ΔΑΙΜΟΝΕΣ ΣΤΟ ΟΥΡΑΝΙΟ ΠΑΡΑΤΗΡΗΤΗΡΙΟ
Υψηλοτάτη!
Δάσκαλε Μπόγια.
Παρακαλώ, βγάλε τα ρούχα της υψηλοτάτης.
Συγγνώμη;
Είναι ανάρμοστο!
Θες να τη σώσεις ή να είσαι τυπικός;
Δεν το κάνω.
-Κάν' το μόνος αν θες. -Εντάξει.
Όπως επιθυμείς.
Τι εννοείς…
Δάσκαλε Μπόγια.
Τι πάλι;
Σε λίγο, αν σου ζητήσω κάτι,
όσο απλό και λογικό κι αν ακουστεί,
να μην υπακούσεις, σε παρακαλώ.
Και όχι μόνο αυτό,
θα πρέπει να με σταματήσεις.
Μπόγια,
ρίξε μου λίγο νερό.
Τι συμβαίνει;
Μπόγια…
θέλω να πιω νερό.
Δώσ' το μου!
Τσινγκμίνγκ.
Άσε τις βλακείες!
Τσινγκμίνγκ!
Τσινγκμίνγκ.
Τράβα το.
Όχι.
Σοβαρολογώ.
Τράβα το τώρα.
Τσινγκμίνγκ.
Γιατί δεν το τράβηξες όταν σου είπα;
Ζήτησες να σε παρακούσω.
Είσαι υπερβολικά υπάκουος.
Μόνο ένα πνεύμα δαίμονα
μπορεί να αφυπνίσει τον Γαλάζιο Δράκοντα.
Ποιο είδος δαίμονα
έχει τέτοια δύναμη;
Αυτό το σκουλήκι λέγεται Εμμονή.
Τρέφεται με ανθρώπινες επιθυμίες.
Άρα δεν είναι το σκουλήκι που είναι ισχυρό…
αλλά οι επιθυμίες της πριγκίπισσας.
Τώρα που ο Γαλάζιος Δράκοντας αφυπνίστηκε,
είσαι πρόθυμος, δάσκαλε Μπόγια,
να πιούμε μαζί κρασί από άνθη κερασιάς και δαμασκηνιάς;
Δάσκαλοι Τσινγκμίνγκ και Μπόγια,
η πριγκίπισσα συνήλθε.
Το σπίτι σου είν' αυτό;
Ναι
και όχι.
Μπόγια,
υπάρχει κάτι που ήθελα να σε ρωτήσω.
Όταν έμαθες πως ήμουν γιος δαίμονα-αλεπούς,
γιατί αντέδρασες τόσο έντονα;
Επειδή τη μητέρα μου τη σκότωσε δαίμονας-αλεπού.
Έφυγα μικρός από το σπίτι.
Έγινα μαθητής στον ναό Τζινγκγιούν
για να σκοτώσω όλους τους δαίμονες του κόσμου,
ώστε οι άλλοι
να μη βιώσουν τον πόνο που ένιωσα.
Είμαι το ακριβώς αντίθετο.
Απ' όσο θυμάμαι,
όλος ο πόνος που έχω ζήσει
προκλήθηκε από ανθρώπους.
Χωρικοί διέδωσαν φήμες πως η μητέρα μου ήταν δαίμονας-αλεπού.
Και οι άνθρωποι
με αντιμετώπιζαν σαν τέρας.
Από όταν ήμουν μικρός,
ο μόνος που μου φέρθηκε ευγενικά
ήταν ο δάσκαλός μου.
Όμως, εγώ έβαλα τέλος στη ζωή του.
Δεν με πιστεύεις;
Θα σου δείξω.
Τσινγκμίνγκ.
Δάσκαλε…
σε αυτόν τον κόσμο,
δεν υπάρχει τίποτα πια που να επιθυμείς;
Υπάρχει.
Όμως, σ' αυτήν τη ζωή,
έχω αγαπήσει
κι έχω αγαπηθεί.
Αυτό αρκεί.
Όταν πας στο Ανατολικό Βασίλειο…
δώσ' της το σπαθί Φάνγκγιε.
Κάν' το, Τσινγκμίνγκ.
Κάν' το πριν η δύναμη του Διαβολικού Φιδιού με διαλύσει.
ΛΑΓΩΝΙΚΟ ΧΙΟΝΙΟΥ, ΤΡΕΛΟΣ ΖΩΓΡΑΦΟΣ
-Τα σέβη μας, μεγαλειοτάτη. -Τα σέβη μας, μεγαλειοτάτη.
Δεν γνωρίζαμε πως είστε εδώ.
Συγχωρήστε την αγένειά μας.
Ευχαριστώ για σήμερα, δάσκαλε Τσινγκμίνγκ.
Η μεγαλειοτάτη έχει έρθει να με δει.
Μπορείτε να πηγαίνετε.
-Τα σέβη μας. -Τα σέβη μας.
Κάποιος διέρρηξε τον κύκλο προστασίας του παλατιού.
Μπόγια!
Εγώ είμαι.
Λόνγκγιε.
Δάσκαλε Σούγιε.
Τσινγκμίνγκ.
Δάσκαλε Σούγιε.
Πήγε να δολοφονήσει την αυτοκράτειρα.
Αν θες να τη σώσεις,
είσαι συνένοχος.
Όχι, δεν ήμουν εγώ, ειλικρινά! Δεν…
Φέρτε τον γιατρό!
Πες μου.
Ποιος θέλει να τη σκοτώσει;
Η αυτοκράτειρα είναι…
Ποιος είναι ο ένοχος;
Η πριγκίπισσα.
Υψηλοτάτη.
Γιατί μου είπες ψέματα;
Δεν πιστεύετε πως είμαι συνένοχος της Λόνγκγιε, έτσι;
Ο τριχωτός δαίμονας έχει ήδη σκοτώσει δύο δασκάλους.
Τι είδους δαίμονας
έχει τόση δύναμη;
Δεν είναι ο ίδιος ισχυρός.
Αυτός που ελέγχει τον τριχωτό δαίμονα είναι ισχυρός.
Δεν υποψιάζεσαι δαίμονες,
υποψιάζεσαι ανθρώπους;
Είπες πως ο θάνατος του Χονγκρούο
προκλήθηκε από κακό χειρισμό του τριχωτού δαίμονα,
πως ήταν ατύχημα.
Και η Λόνγκγιε;
Η Λόνγκγιε ανακάλυψε το μυστικό μας.
Κι αν ανακαλύψουν πως εσύ είσαι η αυτοκράτειρα;
Έπρεπε να πεθάνει.
Αν κάποιος ελέγχει τον τριχωτό δαίμονα,
τι κίνητρα έχει ακριβώς;
Να ελευθερώσει το Φίδι.
Ανοησίες.
Πρέπει να ελευθερώσω το Διαβολικό Φίδι.
Όμως, εφόσον βρίσκονται εδώ οι δάσκαλοι,
θα το σκοτώσουν.
Θες δηλαδή να σκοτώσεις και τον Τσινγκμίνγκ
και τον Μπόγια;
Πριν πεθάνει η Λόνγκγιε,
είπε στον Τσινγκμίνγκ την αλήθεια.
Δεν μπορούμε να τους αφήσουμε να ζήσουν.
Η Λόνγκγιε μού είπε πριν πεθάνει
πως η πριγκίπισσα είναι η ένοχη.
Ποιος είναι ο ένοχος;
Η πριγκίπισσα.
Αδύνατον.
Γιατί να έκανε κάτι τέτοιο;
Για να καταστρέψει τον φορέα του Διαβολικού Φιδιού.
Η αυτοκράτειρα
είναι ο φορέας.
Είναι γελοίο.
Τι νόημα έχει;
Η Λόνγκγιε θα έλεγε ψέματα με την τελευταία της πνοή;
Τη νύχτα που πέθανε ο δάσκαλος Χονγκρούο,
η πριγκίπισσα δεν ήταν στο Ουράνιο Παρατηρητήριο.
Ο μόνος ύποπτος,
είναι ο Χε Σούγιε.
Ναι.
Τον υποπτευόμουν περισσότερο από σένα.
Όμως, είναι πλήρως ανίκανος
να βλάψει την αυτοκράτειρα.
Γιατί;
Είναι το πνεύμα-φύλακάς της
που άφησε ο δάσκαλός μου να την προστατεύει.
Όταν ένα πνεύμα κι ένας δάσκαλος του Γιν-Γιανγκ συνδεθούν,
ο δεσμός είναι αιώνιος,
άρρηκτος μέχρι θανάτου.
Τότε, λέτε όλοι ψέματα
εναντίον της πριγκίπισσας.
Μπόγια…
εμένα ή την πριγκίπισσα
πιστεύεις;
Σε ξέρω μόνο λίγες μέρες,
αλλά εγώ κι η πριγκίπισσα μεγαλώσαμε μαζί.
Είσαι σίγουρος;
Μου είπες
πως η πριγκίπισσα ανατράφηκε εκτός παλατιού
και γύρισε στα 18 της.
Έπρεπε να συλλέξεις πάρα πολλά δαιμόνια
για να αφυπνίσεις τους Φύλακες.
Μα η επιθυμία της αρκούσε για να αφυπνίσει τον Γαλάζιο Δράκοντα.
Την ξέρεις πραγματικά;
Αν δεν με πιστεύεις,
ας τους αντιμετωπίσουμε.
Τι νόημα έχει;
Θα πιστέψεις ό,τι πει ο Χε Σούγιε.
Εσύ δεν είσαι αφοσιωμένος στην πριγκίπισσα;
Τότε, ας τους αντιμετωπίσουμε χωριστά.
Καλή τύχη.
Αυτός που χρειάζεται τύχη
δεν είμαι εγώ.
Δεν μου μένει πολύς χρόνος.
Αυτό που πρόκειται να κάνουμε
δεν το έχει δοκιμάσει ποτέ κανείς.
Αν το μετανιώσατε…
καλύτερα να με σκοτώσετε τώρα.
Μη με αφήνετε να υποφέρω.
Μπόγια.
Με αυτό το σιγκίλ Γιν-Γιανγκ,
ο δάσκαλός μου έφτιαχνε πνεύματα-φύλακες όσο ζούσε.
Κράτα το,
πες το όνομά του
και δώσ' του μια εντολή
που είναι απόλυτα απρόθυμος να εκτελέσει.
Αν αρνηθεί,
δεν είναι το πνεύμα-φύλακας του δασκάλου.
Αλλιώς…
όπως είπες,
έχει ήδη προδώσει τον δάσκαλο.
Τσινγκμίνγκ.
Τι συμβαίνει;
Ένα μαγικό αυτί
θα με βοηθήσει να ελέγξω την πριγκίπισσα;
Μιλάς πολύ.
Αν βρεθείς σε κίνδυνο,
φώναξέ με.
Αν βρεθείς σε κίνδυνο…
Κι εγώ θα σε φωνάξω,
για να βλέπεις.
Μπόγια,
ένας απ' τους δυο μας
θα αντιμετωπίσει τον αληθινό ένοχο.
Να προσέχεις.
Πρόσεχε.
Υψηλοτάτη.
Δάσκαλε Τσινγκμίνγκ.
Το Διαβολικό Φίδι σύντομα θα ξυπνήσει.
Ξέρει η υψηλότητά σας
ποιος είναι ο φορέας του Διαβολικού Φιδιού;
Μόνο η μεγαλειότητά της γνωρίζει.
Αλλά είναι αναίσθητη προς το παρόν.
Μην ανησυχείτε, υψηλοτάτη.
Μόλις ξυπνήσει το Φίδι,
θα μπορέσω να το βρω.
Πριν πεθάνει,
ο δάσκαλος μου έδωσε ένα μαχαίρι.
Αυτό το μαχαίρι
σφαγίασε κάποτε το Φίδι
και μούσκεψε με το αίμα του.
Οσμίζεται τη θέση του Διαβολικού Φιδιού.
Το σπαθί…
λέγεται Φάνγκγιε.
Πού είναι το Φάνγκγιε;
Δάσκαλε Μπόγια.
Δάσκαλε Χε Σούγιε.
Ήρθα
να ζητήσω μια χάρη.
Θέλω
να τραβήξεις το ξίφος σου
και να κόψεις το δεξί σου χέρι.
Δάσκαλε Μπόγια…
τι είναι αυτά που λες;
ΧΕ ΣΟΥΓΙΕ
Χε Σούγιε,
τράβα το ξίφος σου και κόψε το δεξί σου χέρι.
Υψηλοτάτη,
αφήστε κάτω το Φάνγκγιε.
Υψηλοτάτη,
τι ακριβώς είστε;
Εγώ…
Υψηλοτάτη.
Γιατί σκότωσες την πριγκίπισσα;
Μου ράγισε την καρδιά
κάποιος που ήταν ζωγράφος στο παλάτι.
Ήταν ερωτευμένος με άλλη γυναίκα.
Για να της αποδείξει την αγάπη του…
δεν δίστασε
να με σκοτώσει.
Τη μίσησα.
Όμως, δρούσα υπό τον έλεγχο άλλου, όχι ελεύθερα.
Σήμερα είμαι επιτέλους ελεύθερη
και κατάφερα να τη σκοτώσω.
Εξήντα χρόνια.
Εξήντα χρόνια περίμενα.
Είμαι τόσο ευτυχισμένη!
Πήρα επιτέλους εκδίκηση.
Είμαι τόσο δυστυχισμένη!
Είμαι τόσο ευτυχισμένη!
Πνεύμα-φύλακας.
Πού είναι το Φάνγκγιε;
Εγώ…
Έχω αποστολή
να προστατεύσω την αυτοκράτειρα.
Η πριγκίπισσα γύρισε στο παλάτι
όταν έγινε 18.
Όταν πας στο Ανατολικό Βασίλειο,
δώσ' της το σπαθί Φάνγκγιε.
Μπόγια.
ΧΕ ΣΟΥΓΙΕ
Σταμάτα.
ΧΕ ΣΟΥΓΙΕ
Χε Σούγιε, γιατί πρόδωσες την αυτοκράτειρα;
-Δεν… -Δεν πρόδωσε την αυτοκράτειρα.
Επειδή η πριγκίπισσα είναι η αυτοκράτειρα.
Εκείνη πίσω απ' την κουρτίνα ήταν μια κούκλα υπό τον έλεγχο του Χε Σούγιε.
Η τελετή Λατρείας των Ουρανών είναι σε λίγες μέρες
και γίνεται κάτι τέτοιο.
Τσανγκπίνγκ, σε διατάζω να ηγηθείς της έρευνας και να πιάσεις τον φονιά.
Αφού ο δάσκαλος Χονγκρούο συμμετείχε στην τελευταία τελετή, μπορούσε, αν ήθελε,
να αποκαλύψει το μυστικό του Φιδιού.
Έτσι, ο Χε Σούγιε χειραγώγησε τον τριχωτό δαίμονα για να τον σκοτώσει.
Μετά μου έβαλες τον κοριό
για να με κρυφακούς και ταυτόχρονα να σπείρεις τον φόβο.
Όμως ο μαγικός φράχτης
του Ουράνιου Παρατηρητηρίου είναι άθικτος.
Πανίσχυρος δάσκαλος,
δεξιοτέχνης στην τηλεμεταφορά.
Αυτό έκανε τους δασκάλους καχύποπτους και πρόσεχαν ο ένας τον άλλον.
Όμως…
όταν ανέφερα τον δάσκαλό μου…
Έμαθα πως και ο δάσκαλός σου είχε παλέψει με το Φίδι.
Χάσατε τον έλεγχο των αισθημάτων σας.
Οι γυρίνοι-ανιχνευτές ένιωσαν την ορμή του Φιδιού στο σώμα σας
και σας υπέδειξαν.
Θεωρητικά, εφόσον ο Χε Σούγιε πάρει τη θέση του Χονγκρούο,
μπορείτε να καλύψετε τα πάντα.
Για να αφυπνίσουμε τους Τέσσερις Φύλακες χρειαζόμαστε τέσσερις δασκάλους.
Να ενημερώσουμε τη Δυτική Επαρχία
-να στείλει άμεσα άλλον. -Δεν υπάρχει χρόνος.
-Χε Σούγιε, πάρε τη θέση του Χονγκρούο. -Χε Σούγιε, πάρε τη θέση του Χονγκρούο.
Μάλιστα, μεγαλειοτάτη.
Αλλά δεν κατάλαβες
πως η Λόνγκγιε ήδη ερευνούσε ιδιωτικά.
Υποψιαζόταν την αληθινή ταυτότητα της αυτοκράτειρας.
Τρύπωσε στην κάμαρα της αυτοκράτειρας τη νύχτα
κι ανακάλυψε το μυστικό.
Όσο ζει ο Τσινγκμίνγκ, δεν θα ησυχάσω.
Κι αν ανακαλύψουν πως εσύ είσαι η αυτοκράτειρα;
Γι' αυτό έπρεπε να τη φιμώσεις.
Φέρτε τον γιατρό!
Πριν η Λόνγκγιε πεθάνει, μου είπε πως αυτοκράτειρα
είναι η πριγκίπισσα.
Η αυτοκράτειρα είναι…
η πριγκίπισσα.
Νόμιζα πως εννοούσε ότι η πριγκίπισσα ήθελε να σκοτώσει την αυτοκράτειρα.
Είσαι πολύ έξυπνος.
Υπολόγισες κάθε βήμα σωστά.
Παλιότερα είχα φάει σάρκα γοργόνας
για να κάνω το σώμα μου αθάνατο
και να έχω μέσα μου το Διαβολικό Φίδι για πάντα.
Ενώ κατάφερα, όμως,
να γίνω αθάνατη, όπως όλοι ονειρεύονται,
δεν θα μπορούσα να φύγω ποτέ ξανά από την Αυτοκρατορική Πόλη.
Η Αυτοκρατορική Πόλη φυλάκισε το Φίδι,
φυλάκισε, όμως, κι εμένα.
Άλλαζα
ταυτότητα για εκατοντάδες χρόνια.
Ανθοπώλισσα, τραγουδίστρια,
εργάτρια στη συγκομιδή μούρων, νταντά.
Ώσπου με επέλεξε ο αυτοκράτορας και με αγάπησε.
Αφού πέθανε,
έγινα αυτοκράτειρα.
Για να κρατήσω μυστική την αθανασία μου,
έγινα η πριγκίπισσα που ζούσε έξω από το παλάτι
κι επέστρεψε.
Κράτησα το Διαβολικό Φίδι μακριά από τον κόσμο με το σώμα μου.
Δεν μπορούσε πια να καταβροχθίσει
τις επιθυμίες του κόσμου.
Τρέφεται μόνο από τα αισθήματά μου.
Οι άνθρωποι που γνώρισα κι ερωτεύτηκα…
γέρασαν
και πέθαναν.
Οι αναμνήσεις μου ξεθώριασαν,
όπως και οι επιθυμίες μου στον κόσμο αυτό.
Μέχρι που γνώρισα τον δάσκαλό σου.
Κράτησε το μυστικό μέχρι να πεθάνει.
Γι' αυτό έχω μπερδευτεί ακόμη περισσότερο.
Γιατί θέλετε να ελευθερώσετε το Φίδι;
Χρειάζομαι τη δύναμη της αθανασίας του.
Μα είστε ήδη αθάνατη.
Υψηλοτάτη,
ακούγεστε θορυβημένη.
Ανησυχώ για σένα.
Αν με χρειάζεστε,
θα βρω τρόπο να επιβιώσω.
Υψηλοτάτη.
Τσινγκμίνγκ.
Μπόγια.
Δάσκαλε, γιατί δεν βρίσκω τη μητέρα μου;
Η τεχνική τηλεμεταφοράς Γιν-Γιανγκ
σε πάει μόνο σε μέρη που μπορείς να δεις
ή ξέρεις ήδη.
Μπόγια!
Μπόγια.
-Μπόγια! -Τσινγκμίνγκ.
Τσινγκμίνγκ!
Πού είσαι;
Σε έναν τάφο.
Δεν ξέρω πού.
Άσε με να σε δω.
Δεν έχουμε χρόνο.
Το μαγικό μάτι.
Με το μαγικό μάτι μου!
Μπόγια!
Μπόγια.
Πόσο καιρό
γίνεται αυτό;
Εκατοντάδες χρόνια.
Δεν θυμάμαι πια.
Πώς σας έλεγαν;
Φάνγκγιε.
Πάει πολύς καιρός από τότε που είπε κάποιος αυτό το όνομα.
Φάνγκγιε.
Θα θυμάμαι πάντα το όνομα αυτό.
Φάνγκγιε.
Τσονγκζίνγκ.
Δεν μπορείς να μείνεις;
Τσονγκζίνγκ.
Δεν μπορείς να μείνεις;
Θα είμαι πάντοτε εδώ.
Το Διαβολικό Φίδι ξύπνησε.
Δεν αρκεί.
Κι όμως δεν αρκεί.
Τι σκοπεύεις να κάνεις;
…μακάρι να βρίσκονταν εδώ.
Τι συμβαίνει;
Το Φίδι τρώει ανθρώπινες επιθυμίες
και μεγαλώνει όλο και περισσότερο.
Το Πορφυρό Πουλί δεν έχει ξυπνήσει.
Ήταν ο Χε Σούγιε.
Να μη φύγουν από την Αυτοκρατορική Πόλη.
Χωρίς την επίβλεψη των Τεσσάρων Φυλάκων
το Διαβολικό Φίδι θα γίνει ακόμη πιο τρομερό.
Θες να βγει από την Αυτοκρατορική Πόλη το Διαβολικό Φίδι;
Όχι το Διαβολικό Φίδι.
Εσείς κι εγώ.
Ας φύγουμε μαζί από την Αυτοκρατορική Πόλη.
Ας δραπετεύσουμε
κι ας ζήσουμε περιπλανώμενοι στον κόσμο.
Θα είμαι μαζί σας.
Εντάξει.
Τότε…
ας πεθάνουμε μαζί.
-Υψηλοτάτη! -Υψηλοτάτη!
Με το αίμα μου, προστάζω τα πνεύματα.
Φονική Πέτρα.
-Τρελός Ζωγράφος. -Λαγωνικό Χιονιού.
-Ενσάρκωση! -Ενσάρκωση!
Τρελέ Ζωγράφε, προστάτευσε τον δάσκαλο Τσινγκμίνγκ.
Λαγωνικό Χιονιού, έλα μαζί μου.
Δεν πιάνει.
Να υψώσουμε τείχος προστασίας.
Τσινγκμίνγκ,
η πριγκίπισσα είναι ακόμη μέσα στο Φίδι.
Δεν μπορούμε να σταματήσουμε τον Χε Σούγιε έτσι.
Έχω μια τελευταία ιδέα.
Θα φέρω το Πορφυρό Πουλί με τη σάρκα και το αίμα μου.
Μπόγια.
Με τους Τέσσερις Φύλακες μαζί,
ο Χε Σούγιε δεν θα μπορέσει να φύγει.
Τότε, βρες έναν τρόπο να σώσεις την πριγκίπισσα.
Δεν θα μπορώ να σε προστατεύσω αν είσαι αναίσθητος.
-Εγώ… -Σε εμπιστεύομαι.
Άσε με να γίνω πνεύμα-φύλακάς σου.
Μπόγια!
Δάσκαλε Τσινγκμίνγκ.
Τιμή μου να σε υπηρετώ.
Δεν το μετανιώνω.
Δάσκαλε Τσινγκμίνγκ, εμπρός.
Δάσκαλε Τσινγκμίνγκ, σώσε τον Μπόγια.
Θα μείνω εγώ κι η Φονική Πέτρα.
Μπόγια!
Για πόσο θα μείνετε σε αυτήν την αυταπάτη;
Ο δάσκαλος είναι ήδη νεκρός.
Τσονγκζίνγκ.
Θλίψη και χαρά, αποχωρισμούς και συναπαντήματα, ζωή και θάνατο…
θα τα βιώσετε όλα σ' αυτήν τη σύντομη ζωή.
Όμως, σ' αυτήν τη ζωή…
έχω αγαπήσει
κι έχω αγαπηθεί.
Αυτό αρκεί.
Σε αυτόν τον κόσμο,
υπάρχει κάτι που να επιθυμείς ακόμη;
Ήρθα στον κόσμο με άδεια χέρια.
Θα φύγω με άδεια χέρια.
Κι εγώ;
Αν φύγεις από αυτόν τον κόσμο…
εγώ τι θα έχω;
Εσείς κι εγώ διαφέρουμε.
Εσείς διαφέρετε από όλους μας.
Στο αίμα σας έχετε τη μοίρα του κόσμου.
Κάντε τον κόσμο
να θυμάται το όνομά σας.
Είχα πάρα πολλά ονόματα.
Ούτε εγώ δεν θυμάμαι τα ονόματά μου.
Όχι.
Εγώ ακόμη το θυμάμαι.
Θα θυμάμαι πάντοτε
αυτό το όνομα.
Είναι…
Φάνγκγιε.
Αυτό το μαχαίρι το έχω πολύ καιρό.
Είναι το δώρο μου για σας.
Δεν μπορείς να μείνεις;
Το Φίδι είναι ακόμη μέσα σας.
Έχετε ήδη αναπτύξει αισθήματα.
Δεν μπορώ να μείνω.
Κι εσύ;
Έχεις αναπτύξει αισθήματα;
Μάλιστα.
Έχει όνομα;
Όχι ακόμη.
Ας το πούμε Φάνγκγιε.
Ας σου κρατά συντροφιά
από δω και πέρα.
Άσε το Φάνγκγιε να κάνει
ό,τι δεν μπορώ εγώ.
Μπόγια!
Τσινγκμίνγκ,
άσε με να σου δείξω
το αληθινό Ξόρκι Προστασίας.
Κι αν δεν μείνει κανείς
να θες να προστατεύσεις πια σ' αυτόν τον κόσμο;
Υψηλοτάτη, τι κάνετε;
Είστε αθάνατη.
Θα υποφέρετε μόνο.
Χωρίς το Διαβολικό Φίδι,
δεν είμαι πλέον αθάνατη.
Ψέματα.
Δεν σου είπα ποτέ ψέματα.
Λοιπόν…
ελπίζω να μη μου πεις ούτε εσύ.
Είπες…
πως πάντα θα με προστάτευες.
Φάνγκγιε.
Ο σκοπός ενός δασκάλου του Γιν-Γιανγκ
δεν είναι να υποτάσσει,
αλλά να προστατεύει.
Τσινγκμίνγκ,
βρες κάτι που θα ήθελες να προστατεύεις σ' αυτόν τον κόσμο.
Κάνε τον κόσμο να θυμάται το όνομά σου.
Ευχαριστώ.
Εγώ πρέπει να σε ευχαριστήσω.
Τώρα πια
είμαι αληθινός δάσκαλος του Γιν-Γιανγκ.
Πριν πεθάνει ο δάσκαλός μου,
με έστειλε στο Ανατολικό Βασίλειο
για να μου δώσει ένα τελευταίο μάθημα.
Τότε δεν κατάλαβα,
όμως, τώρα καταλαβαίνω.
Όταν έγινα μαθητής του στην αρχή,
άκουγα τους παλιότερους να λένε
πως όταν ο δάσκαλος ήταν νέος,
έζησε στην Αυτοκρατορική Πόλη.
Ήμουν περίεργος και τον ρώτησα για αυτήν την εμπειρία του,
αλλά έμενε πάντοτε σιωπηλός και ήταν απρόθυμος να το συζητήσει.
Σήμερα επιτέλους κατάλαβα.
Δεν είχε ξεχάσει λόγω της ηλικίας του.
Χρησιμοποιούσε πολλή δύναμη
για να δημιουργήσει ένα πνεύμα-φύλακα τόσο ισχυρό όσο ο ίδιος.
Χρησιμοποιούσε ξόρκια για να μεταφέρει τα αισθήματά του για τη Φάνγκγιε
στον Χε Σούγιε πριν γίνει 20 χρονών.
Να προστατεύεις…
τη Φάνγκγιε για πάντα.
Τι σκέφτεστε, μεγαλειοτάτη;
Σκέφτομαι κάποιον που δεν μπορώ να δω.
Μεγαλειοτάτη, αν το επιθυμείτε,
μπορώ να μεταμορφωθώ σε οποιονδήποτε, ώστε να τον δείτε.
Δεν είσαι όμως αυτός.
Μεγαλειοτάτη, πείτε μου μόνο αν το θέλετε.
Ο δάσκαλός μου δεν περίμενε ποτέ
πως το πνεύμα-φύλακας θα γινόταν το πρόσωπο που της έλειπε
για να ικανοποιήσει την επιθυμία της.
Ο Χε Σούγιε δεν πρόδωσε τον δάσκαλο.
Είχε εντολή να προστατεύει τη Φάνγκγιε για πάντα.
Η φράση "για πάντα" τον παγίδευσε.
Προσπαθούσε, λοιπόν, να γίνει αθάνατος με κάθε κόστος.
Ήταν ο μόνος τρόπος
για να εκτελέσει το καθήκον
να προστατεύει τη Φάνγκγιε για πάντα.
Στην επόμενη ζωή μου,
θέλω να γίνω άνθρωπος.
Είναι πολύ οδυνηρό να είσαι άνθρωπος.
Στην επόμενη ζωή μου, θέλω να γίνω το φεγγάρι.
Τότε, θα προστατεύω το φεγγάρι.
Θα σας προστατεύω για πάντα.
Το καλό και το κακό συνυπάρχουν στον κόσμο αυτόν.
Όπως το Γιν και το Γιανγκ
συγκρατούν το ένα το άλλο.
Ίσως άνθρωποι και δαίμονες
έχουν επιθυμίες
και καλές και κακές.
Μετά από δεκαετίες,
ίσως το Διαβολικό Φίδι αναδυθεί πάλι κάπου στον κόσμο.
Προς το παρόν, τον προστατεύσαμε.
Μετά από δεκαετίες,
ας είμαστε και πάλι σύμμαχοι.
Εμένα κορόιδευες για ηθικολόγο.
Τώρα έγινες κι εσύ έτσι.
Εσύ δεν κατέκρινες που βρισκόμουν με πνεύματα-φύλακες;
Και τελικά ήσουν πρόθυμος να γίνεις πνεύμα-φύλακάς μου.
Το Πορφυρό Πουλί ήταν,
όχι εγώ.
Η Φονική Πέτρα σε ρώτησε κάποτε
αν ήσουν εσύ που έπαιζες φλάουτο.
Η μοίρα μας
άρχισε με το φλάουτο.
Τώρα
άσε με να παίξω φλάουτο
ξεπροβοδίζοντάς σε.
Το τόξο και το βέλος μου σκότωναν εχθρούς.
Τώρα
ελπίζω το βέλος να πετάξει πάνω από τον ωκεανό
και να σε οδηγήσει σπίτι.
Ο ΤΣΙΝΓΚΜΙΝΓΚ ΦΩΤΙΖΕΙ ΛΑΜΠΡΑ
ΣΑΝ ΑΣΤΕΡΙ
ΤΟ ΤΟΞΟ ΤΟΥ ΜΠΟΓΙΑ
ΡΑΙΝΕΙ ΤΗ ΧΑΡΑ
Ο ΤΣΙΝΓΚΜΙΝΓΚ ΦΩΤΙΖΕΙ ΛΑΜΠΡΑ ΣΑΝ ΑΣΤΕΡΙ ΤΟ ΤΟΞΟ ΤΟΥ ΜΠΟΓΙΑ ΡΑΙΝΕΙ ΤΗ ΧΑΡΑ
ΕΙΘΕ ΟΣΟΙ ΣΑΣ ΑΓΑΠΟΥΝ Σ' ΑΥΤΗΝ ΤΗ ΖΩΗ
ΝΑ ΕΙΝΑΙ ΔΙΠΛΑ ΣΑΣ ΑΥΤΗΝ ΤΗ ΣΤΙΓΜΗ
Υποτιτλισμός: Ελένη Ανδριέλου